90. ΠΡΑΞΗ ΝΟΜΟΘΕΤ.ΠΕΡΙΕΧΟΜΕΝΟΥ της 18-18 Νοεμ.1996 (ΦΕΚ Α΄258) Πρόσθετες ρυθμίσεις για τις χρηματιστηριακές συναλλαγές του Χρηματιστηρίου Αξιών Αθηνών (Χ.Α.Α.) και άλλες διατάξεις. Έχοντας υπόψη: α. Την παράγραφο 1 του άρθρου 44 του Συντάγματος. β. Τον Ν. 3632/1928 «περί Χρηματιστηρίων Αξιών» (ΦΕΚ 137Α΄ /7.8.1929). γ. Τον Ν. 1969/1991 «Εταιρείες επενδύσεων χαρτοφυλακίου, αμοιβαία κεφάλαια, διατάξεις εκσυγχρονισμού και εξυγιάνσεως της κεφαλαιαγοράς  και άλλες διατάξεις» (ΦΕΚ Α' 167/1991). δ. Την παρ. 11 του άρθρου 36 του Ν. 2324/1995 «περί τροποποίησης της νομοθεσίας για τα Χρηματιστήρια Αξιών, Οργάνωση της Επιτροπής Κεφαλαιαγοράς, Σύστημα Εγγύησης Καταθέσεων και άλλες διατάξεις» (ΦΕΚ Α΄146/17.7.1995). ε. Την εξαιρετικά επείγουσα, έκτακτη και απρόβλεπτη ανάγκη να προχωρήσει η εκκαθάριση των χρηματιστηριακών συναλλαγών, ώστε να αποκατασταθεί αμέσως η ομαλή λειτουργία του  Χ.Α.Α.,  η οποία διαταράχθηκε αιφνιδίως εξαιτίας της αδυναμίας πληρωμής μιας Ανώνυμης Χρηματιστηριακής Εταιρείας (ΑΧΕ)  και να  μην κλονισθεί η αξιοπιστία των χρηματιστηριακών συναλλαγών, με πρόταση του Υπουργικού Συμβουλίου, αποφασίζουμε: Άρθρο μόνο.-1. Αν η Ανώνυμη Εταιρεία Αποθετηρίων Τίτλων οπισθογραφήσει επιταγές μέλους του Χρηματιστηρίου που κατατίθενται στους λογαριασμούς ειδικού σκοπού που τηρούν τα μέλη του Χρηματιστηρίου σε πιστωτικό ίδρυμα σύμφωνα με την παράγραφο 9 του άρθρου 20 του Ν.3632/1928 που προστέθηκε με  το άρθρο 51  του Ν.1969/1991, υποχρεούται να καταβάλει αμελητί στο εν λόγω πιστωτικό ίδρυμα τα ποσά των εν λόγω επιταγών εάν οι επιταγές αυτές αποδειχθούν ακάλυπτες. (Μετά τη σελ.282,438) Σελ. 282,4381 Τεύχος 1442 Σελ. 51 Χρηματιστήρια Αξιών 12.Π.α.87-90 2. Εφόσον η Ανώνυμη Εταιρεία Αποθετηρίων Τίτλων καταβάλει τα ποσά αυτά στο πιστωτικό ίδρυμα, δικαιούται να απαιτήσει την απόδοσή τους είτε από το υπόχρεο εκ των επιταγών μέλος του χρηματιστηρίου είτε - σε περίπτωση διαπίστωσης από τον Επόπτη του Χ.Α.Α. αδυναμίας τούτου - να καταβάλει από το Κοινό Συνεγγυητικό Κεφάλαιο Ασφαλείας των Χρηματιστηριακών Συναλλαγών, το οποίο καταβάλλει στην Ανώνυμη Εταιρεία Αποθετηρίων Τίτλων το χρηματικό ποσό των επιταγών κατά παρέκκλιση της προβλεπόμενης διαδικασίας για την καταβολή χρηματικών ποσών από το Συνεγγυητικό. 3. Το Κοινό Συνεγγυητικό Κεφάλαιο Ασφαλείας των Χρηματιστηριακών Συναλλαγών δικαιούται να αναζητήσει τα καταβαλλόμενα κατά την προηγούμενη παράγραφο ποσά τόσο από το υπόχρεο για την καταβολή τους μέλος του Χρηματιστηρίου όσο και από κάθε φυσικό ή νομικό πρόσωπο το οποίο συνήργησε εκ δόλου  στην πραγματοποίηση των συναλλαγών που συνδέονται με το έλλειμμα. 4. Τυχόν άλλα χρεωστικά υπόλοιπα (έναντι μελών του Χ.Α.Α.), που προκύπτουν από αδυναμία εκπλήρωσης υποχρεώσεων απέναντι στην εκκαθάριση λόγω συναλλαγών που πραγματοποιήθηκαν μέχρι και 7 Νοεμβρίου 1996, καλύπτονται αμελητί από το Συνεγγυητικό,  κατά παρέκκλιση των ισχυουσών διατάξεων. Στην περίπτωση αυτή το Συνεγγυητικό, κατ' ανάλογη εφαρμογή των άρθρων 25 και 26 του Ν. 3632/1928, προβαίνει σε υποχρεωτική εκκαθάριση ανεκπλήρωτων οφειλών μέλους του Χ.Α.Α. με αναγκαστική εκποίηση των τίτλων (μετοχών που οφείλονται στην Εταιρεία από το Αποθετήριο, ευθύς ως διαπιστωθεί από τον Επόπτη του Χ.Α.Α. αδυναμία καταβολής. Το τίμημα της πώλησης περιέρχεται στο Συνεγγυητικό. Η Επιτροπή Κεφαλαιαγοράς δύναται να επιβάλλει υπέρ του Συνεγγυητικού, εφάπαξ εισφορά στα μέλη του Χρηματιστηρίου προς ενίσχυση των διαθεσίμων του. 5. Στην παρ. 11 του άρθρου 36 του Ν. 2324/1995 προστίθεται τελευταίο εδάφιο που έχει ως εξής: «Μπορεί επίσης να προβαίνει,  σε επείγουσες περιπτώσεις, σε απευθείας ανάθεση ελεγκτικού, νομικού ή μελετητικού έργου, κατά παρέκκλιση των ισχυουσών διατάξεων, σε φυσικά ή νομικά  πρόσωπα του ιδιωτικού τομέα, σε Ν.Π.Δ.Δ. και λοιπούς φορείς του δημόσιου τομέα καθώς και στο Χρηματιστήριο Αξιών Αθηνών ή θυγατρικές εταιρείες αυτού». Σελ. 282,4382 Τεύχος 1442 Σελ. 52 6. Για να διενεργεί μέλος του Χρηματιστηρίου χρηματιστηριακές συμβάσεις πωλήσεως στην συνεδρίαση του Χρηματιστηρίου, υποχρεούται να καταβάλει ως εγγύηση για την εκπλήρωση των υποχρεώσεων του από τις χρηματιστηριακές συναλλαγές χρηματικό ποσό, το ύψος του οποίου καθορίζεται από την Επιτροπή Κεφαλαιαγοράς, ύστερα από γνώμη του Δ.Σ. του Χ.Α.Α., σε σχέση με το ύψος των υποχρεώσεών που αναλαμβάνει κάθε μέλος του Χρηματιστηρίου κατά τη συνεδρίαση. 7. Με απόφαση της Επιτροπής Κεφαλαιαγοράς μπορεί να επιτρέπεται αντί της καταβολής χρηματικού ποσού η κατάθεση τίτλων του δημοσίου ή τραπεζικής εγγυητικής επιστολής. 8. Με απόφαση επίσης της  Επιτροπής Κεφαλαιαγοράς καθορίζονται οι απαραίτητοι όροι και οι αναγκαίες λεπτομέρειες για την υλοποίηση των ως άνω παραγράφων 6 και 7. 9. Η έναρξη της ισχύος των διατάξεων του παρόντος άρθρου ανατρέχει στις 20.10.96. Η παρούσα Πράξη Νομοθετικού Περιεχομένου, η οποία θα κυρωθεί με Νόμο, να δημοσιευθεί στην Εφημερίδα της Κυβερνήσεως. Κυρώθηκε με το άρθρ.1 Νόμ.2471/24 Μαρτ.2 Απρ.1997 (ΦΕΚ Α΄46), κατωτ.αριθ.92. 12.Π.α.90 Χρηματιστήρια Αξιών